
"Mi ta sumamente satisfecho pa wak con bon prepara e dos klas 5 nan aki 
ta y cuanto informacion nan tin di e dia importante aki" 


Den cuadro di celebracion di Dia di Betico, Prome Minister 
Evelyn Wever-Croes a bishita Reina Beatrix School klas 5, 
pa mira con e muchanan ta prepara pa e dia importante aki. 
Prome Minister a expresa di ta sumamente satisfecho pa wak 
con bon prepara e dos klas 5 nan aki ta, y cuanto informacion 
nan tin di e dia importante aki. 


Durante su bishita, e muchanan di klas 5 a duna Prome Minister 
un presentacion riba e bida di Betico, y despues a combersa 
riba diferente aspecto, y a haci hopi pregunta cu Prome 
Minister a contesta. Na final di su bishita, Prome Minister a 
despedi lagando e muchanan cu un mensahe importante; El 
a bisa nan cu semper nan mester corda ken Betico ta y tur 


loke el a haci pa Aruba, y cu den cada un di nan tin un Betico 
scondi. Prome Minister a splicanan cu tempo, nos Libertador, 
Betico Croes tabata chikito, e tabata mescos cu nan, e tabata 
gusta haci deporte, y tabata tin un pasion pa musica, pero mas 
importante e tabata tin un amor grandi pa su pais, Aruba. "Mi 
ta sigur cu cada un di e muchanan aki tin un Betico den nan, 
y ta importante pa nan purba na desaroya e caracteristicanan 
aki, pa asina por hiba pais Aruba dilanti," Prome Minister a 
expresa. 


Prome Minister ta gradici e cabesante di Reina Beatrix School, 
señora Rosalinda Granger y tur otro docente pa nan dedicacion 
y trabou duro pa cu futuro di nos muchanan. MN 

Prome Minister Evelyn Wever-Croes: 
Riba su prome dia di bishita na e scolnan en conexion cu Dia di Betico: 


TIMA COLLEGE CU HOPI ENTUSIAMO A RICIBI 


| 


Diahuebs mainta 18 di januari, Prome Minister Evelyn Wever- 
Croes a cuminsa cu su bishitanan tradicional na varios scol en 
conexion cu Dia di Betico. Riba 25 di Januari, Aruba ta celebra 
e fecha natal di Gilberto Francois ‘Betico’ Croes. Durante 
varios aňa caba, e dianan prome cu e gran celebracion, Prome 
Minister ta pasa bishita diferente scol y asina conta un tiki di e 
historia di Betico, su lucha, su bida y tur e sacrificionan cu el a 
haci pa nos dushi isla Aruba. 


Un di e scolnan cu Prome Minister a bishita riba e prome dia ta 
Fatima College na Dakota. 

Akinan e mandatario a wordo ricibi cu hopi entusiasmo y a 
keda masha contento di wak con bunita e klasnan ta dorna pa 
e ocacion aki. 


Alumnonan di klas 4 y 5 a bin cu presentacionnan hopi 
interesante y nan a haci varios pregunta y tambe por a wak cu 
nan tawata bon prepara pa responde tur pregunta di nos Prome 
Minister. E mandatario a gradici cabesante y docentenan pa 
nan atencion cu nos muchanan en general pero specialmente 
cu e celebracion di Dia di Betico. 


Prome Minister a expresa cu e muchanan tawata sumamente 
encanta cu e tema aki y cu e a sinti un un emocion grandi di 
tende nan papia di e lucha y logronan di Betico y e importancia 
cu esaki tin pa nan mes. “Nos tur tin un Betico den nos y akinan 
mi a topa hopi cu den prome bista bo ta weita cu nan ta bay 
haci cosnan grandi pa Aruba.” pm 

MINISTER 


Uvsell Arenda 


Diaranson 17 di januari Minister di Naturalesa tabata tin e 
honor pa ta presente durante e reintroduccion di e di tres grupo 
di lora cu a wordo rescata algun tempo atras. Durante e prome 
simannan di januari dos grupo a wordo laga den libertad. 


E reintroduccion di lora ta bou encargo di Fundacion Parke 
Nacional Aruba(FPNA) y ta forma parti di nan programa di 
conservacion y reintroduccion di especie na Aruba. 


Despues di 76 afia, e Lora cual ta un especia nativo na Aruba, 
Boneiro y Venezuela, ta bek pa engrandece nos biodiversidad. 
Contrario na creencia popular, nan populacion a disminui dor 
cu a hincanan den captividad pa tene como mascota. Na 2022 
a logra rescata un total di 25 lora cu a wordo trafica ilegalmente 
y reintroduci den naturalesa. 


E Lora ta un bestia cu nos como rubiano mester proteha y 
respeta. Pa es motibo FPNA y Ministerio di Naturalesa ta pidi 
asistencia di comunidad pa cu nan bienestar. 


Tur ciudadano por yuda door di respeta e Lora y mantene 
distancia. Mantene pushi of cacho na un distancia di e Lora. 
No cria y tampoco purba di captura e Lora. Capturando Lora ta 
viola e ley cu ta proteha e especie di parha aki. Keda vigilante 
y si mira e Lora, porfabor raporta esaki via Whatsapp na FPNA 
su Wildlife Hotline na +297 5924476 of manda un email na 
infor@arubanationalpark.org. 


Minister Arends ta gradici tur cu tabata envolvi pa rescata e 
Loranan cu sigur lo beneficia nos ecosistema. m 

MINISTER URSELL ARENDS TA ANUNCIA 
FECHANAN PA BAKI DEN BARIO 2024 


Durante conferencia di prensa diahuebs 18 di januari Minister 
Arends a elabora ariba e iniciativa di Baki den Bario cual ta 
forma parti di e campafia nacional Limpi Limpi. 


E ministro a cuminsa na duna resumen di Baki den Bario 2023. 
Durante e 11 fechanan di Baki den Bario 2023 a conta mas cu 
4998 vehiculo cu a bin haci uzo di e evento y a logra colecta 781 
baki di desperdicio. Tene na cuenta cu e cantidad di vehiculo 
ta exclui e conteo di e prome actividad na San Nicolas. 


Segun Minister Arends e tabata 11 dia intensivo, unda cu di 
madruga e team a prepara na e localidad. Un team cu pa 
oras largo riba pia den solo cayente a para cla pa yuda e 
comunidad. Esaki ta un esfuerso conhunto pa por a atende un 
averahe di 500 vehiculo cu a trece nan sushi. "E team di Baki 
den Bario a demostra sincronisacion y dedicacion cual sigur 
nos ta orguyoso di mira," Minister Arends a reacciona. 


Parti di e meta di campafia nacional Limpi Limpi, bou di cua Baki 
den Bario ta forma parti di, ta pa conscientisa nos habitantenan 
acerca di e procesamento responsabel di desperdicio. E gran 
acohida di Baki den Bario den nos comunidad ta un muestra 
cu Aruba ta cla pa separa y adopta habitonan mas sostenibel 
di anda cu nos desperdicio. 


Durante 2024 nos lo organisa Baki den Bario un biaha pa luna, 
na diferente districto/bario. Diaranson siman pasa Minister 
Arends a reuni cu e partnersnan pa haci evaluacion y scoge e 
dianan pa 2024. Ditrsicto y localidad cu a scoge ta basa riba 
e experiencia di ultimo afia pero tambe datos y experiencia di 
pasado, relatando na desperdicio produci den cada bario cual 
ta inclui cantidad di vivienda/famia den e bario. 


"Mi a tuma e decision pa continua cu Baki den Bario despues 
di a analisa sentimentonan den nos comunidad cu ta expresa 
e necesidad pa e iniciativa aki y basa riba demostracion cu 
nos comunidad ta dispuesto pa separa. Nos ta dispuesto pa 
transiciona pa un maneho di desperdicio cu ta cuadra cu e 
tempo cu nos ta bibando aden. Maneho di desperdicio ta keda 
un responsabilidad comparti. Gobierno di Aruba ta facilita 
manera pa deshaci di bo desperdicio y abo como ciudadano 
mester haci di bo parti pa separa y deposita esaki debidamente 
pa wordo procesa. No solamente durante e actividad di Baki 
den Bario pero mester ta consciente di bo desperdicio tur dia," 
Minister Arends a enfatisa. 


Ariba e website www.limpi.aw por haya tur informacion di e 
fechanan di Baki den Bario 2024 y tambe pa mas informacion 


di unda pa hiba bo desperdicio. 


E prome dia di Baki den Bario pa e afia aki lo ta 27 di januari 


prose w 


2024 na Compleho Deportivo Pos Chikito. Orario ta keda di 
Tor pa 11'or di mainta. Prepara y separa bo desperdicio di 
antemano. 


Ministerio di Naturalesa lo sigui e proceso di Baki den Bario di 
cerca pa asina keda mehora e actividad y su efectonan ariba 
nos isla. 


Minister Arends a termina gradiciendo tur cu a contribui na Baki 
den Bario pa nan trabou grandi y significativo. Aruba henter a 
tuma un paso importante den e bon direccion y hunto nos lo 
crea un isla cu un maneho di desperdicio mas sostenibel y 
responsabel. EEH 

MINISTER 


MINISTER MADURO A REUNI 
CU DIRECTOR GENERAL 
ENCARGA CU ADUANA NA 
HULANDA, SRA. NANETTE 
VAN SCHELVEN 


Aduana Hulanda lo brinda asistencia 
na e team di maneho di Aduana Aruba 


Durante su biahe di trabou na Hulanda den luna di november 
2023, Minister Maduro di Finansa hunto cu director di Aduana 
sr. Ricky Croes a reuni cu e Director General encarga cu 
Aduana na Hulanda, sra. Nanette van Schelven. 


E meta di e bishita tabata pa haci un peticion pa asina por 
haya asistencia y sosten necesario di Aduana Hulandes pa 
por fortifica y profesionalisa Aduana na Aruba. Banda di esaki, 
Minister Maduro a haya e oportunidad tambe pa cera conoci 
cu e teamnan di maneho di Aduana cu a reuni cu otro den 
cuadro di e programa 'Versterking Grenstoezichť den Reino 
Hulandes. 


Mester bisa cu e peticion di Minister Maduro a wordo honra y 
den cuadro di e proyecto di 'Versterking Grenstoezicht' e team 
di maneho di Aduana di Aruba lo ricibi e sosten necesario di 
e experto di Aduana sr. Jan Kamp kende cu ya caba den e 
prome siman di aňa 2024 a cuminsa cu e trabounan necesario 
pa fortifica y profesionalisa e Cuerpo di Aduana na Aruba. 


Minister Maduro ta gradici e ekipo di Aduana Hulandes lidera 
pa sra. Nanette van Schelven pa e bon reunion y e cooperacion 
Ka brinda asistencia tecnico na bienestar di Aduana di Aruba. 

MINISTER MADURO A REUNI CU ARUBA SU 
REPRESENTANTENAN NA WASHINGHTON Y NA 
HULANDA 


Recientemente Minister Maduro a reuni cu sra. Zulema 
Dabian-Erasmus, sr. Ady Thijsen y sr. Andy Lee kendenan ta 
representa Aruba na respectivamente na Washinghton y na 
Hulanda. 


GevMinUSA 

Sra. Zulema Dabian-Erasmus ta Aruba su Minister 
Plenipotenciario nobo na Washingthon DC. Pa Minister Maduro 
ta importante pa por conta cu e asistencia di Aruba su Minister 
Plenipotenciario na Washinghton (GevMinUSA) na momento 
cu ta atende IMF y World Bank su Spring y Annual Meetings. 
Ta importante pa nos GevMinUS ta bon informa tambe di tur 
locual ta e trabounan cu CARTAC, cu ta IMF su asistencia 
tecnico pa paisnan den Caribe, ta haci pa Aruba riba e tereno 
economico y financiero. Banda di esaki nos GevMinUSA ta 
yuda pa establece y mantene e lasonan cultural cu Aruba 
tin cu Merca, y ta yuda pa nos por keda den contacto cu e 
Arubianonan residencia na Merca. Minister Maduro ta desea 
nos GevMinUSA sra. Zulema Dabian-Erasmus hopi exito den 
su reto nobo na bienestar di Aruba. 


GevMinNL 

Minister Maduro a reuni fin di afia tambe cu Aruba su 
Gevolmachtigde Minister na Den Haag, sr. Ady Thijsen. Pa 
Minister di Finansa ta importante cu sr. Ady Thijsen como nos 
GevMinNL cu ta representa Aruba den Conseho di Minister 
di Reino, ta bon informa di tur e trabounan cu ta wordo haci 
principalmente pa por logra e stabilidad financiero di Aruba. Pa 
e motibo aki regularmente ta tene nos GevMinNL na altura di 
e desaroyonan, specialmente pa locual ta trata e supervision 
financiero di Aruba. 


Staatsraad Aruba 

E siman aki Minister Maduro a reuni cu sr. Andy Lee kende 
recientemente a keda apunta como Aruba su Staatsraad na 
Raad van State, cu ta e Colegio Halto di Reino Hulandes cu 
ta percura pa duna conseho na e Gobiernonan den Reino. Ta 
importante pa Aruba su Staatsraad tambe ta bon na altura di 
tur locual ta e esfuersonan cu ta wordo haci pa recupera Aruba 
su credibilidad financiero y tambe stabilisa e finansa publico 
di nos Pais. Ta importante pa na Hulanda e instancianan cu ta 
tuma desicion y ta brinda conseho tin un bista real di e situacion 
financiero di Aruba, y pesey ta nos trabou pa e informacion aki 
yega na e manera formal y informal. Minister Maduro ta desea 
sr. Andy Lee hopi exito como nos Staatsraad na Den Haag. 

Comision Celebracion Dianan Nacional Gobierno di 


24 | MANIFESTACION 


JAN 


CULTURAL 


Orkesta bou direccion di 
MAMA © Maestro Dwight Leoneta. 
Típico Colegio Arubano, 
Show di baile 


6:00 PM Feria culinario, 


boca dushi y artesania. 


CEREMONIA 
PROTOCOLAR 
Orario: 9:00 am - 10:30 am 

MINISTER 

Cuminsando e siman aki Schakel College ta host un "Model 
United Nations Project Week", den cual e alumnonan lo siña 
tambe over e Sustainable Developent Goals. Riba peticion 
di Schakel College, Minister Geoffrey Wever a duna un 
presentacion na alumnonan di leerjaar 2 mavo-havo-vwo di 
Schakel College. 


Di un manera interactivo Minister Wever a splica e metanan di 
desaroyo sostenibel na e alumnonan, y e retonan cu ta rekeri 
colaboarcion di tur persona den sociedad, y e metanan cu kier 
logra door di accionnan continuo. For di e alumnonan tabatin 
basta interes y afinidad cu e topico, y tambe algun preguntanan 
critico. 


Desaroyo sostenibel a ser defini como desaroyo cu ta cubri 
e necesidadnan di e presente sin compromete e abilidad di 
futuro generacionnan pa por cubri nan propio necesidadnan. 
Pa logra esaki mester tin harmonia entre e aspecto humano, 


balansa den desaroyo economico y prosperidad, y tambe 
proteccion pa nos medio ambiente. 


E Metanan di Desaroyo Sostenibel ta consisti di 17 metanan riba 
cual paisnan ta traha pa alcansa den nan contexto nacional. E 
metanan ta: 1. Caba cu pobresa; 2. Caba cu hamber; 3. Salud 
y bienestar; 4. Enseñansa di calidad: 5. Igualdad di genero; 
6. Awa limpi; 7. Energia limpi y economico; 8. Trabou decente 
y crecemento economico; 9. Innovacion y infrastructura; 10. 
Reduci desigualdad; 11. Barionan y comunidadnan sostenibel; 
12. Produccion y consumo responsabel; 13. Accion riba clima; 
14. Bida bou awa; 15. Bida riba tera; 16. Paz, husticia y 
institucionnan formalisa; 17. Partnership pa logra e metanan. 


Minister Geoffrey Wever: “Un danki na Schakel College pa e 
invitacion y hopi exito na e alumnonan durante e proyect week 
y nan estudio!” 

E subsidio a aumenta di aña 20 


Z SZK 


Diaranson ultimo, Minister di Enseňansa y Deporte Endy Croes 
a reuni cu tur federacion deportivo na Aruba pa haci entrega di 
subsidio di aňa 2024. Tambe presente na e ocasion aki tabata 
e presidente di Hunta di Supervision di Stichting Sportsubsidie 
(SSA) Sr. Hervé Ruiz cu a hiba palabra y a introduci e 
miembronan di directiva, comision tecnico y “bestuurder” di 
SSA. Minister Endy Croes a duna un splicacion di, entre otro, 
reglamento di SSA, vision di turismo deportivo, proyecto di 
Sport Management 8 Event Management y di e deportistanan 
cu ta pidi placa riba caya. 


Fuera di esaki, Minister Endy Croes a indica cu tin algun 
federacion deportivo cu no ta ricibiendo placa, pa motibo cu 
no ta cumpli cu cierto rekisito. Minister Endy Croes a haci 
un peticion na e presidente actual di e Hunta di Supervision 
di SSA pa reuni cu e federacionnan aki pa yega na un plan 
concreto pa asina nan tambe por cumpli cu e condicionnan 
y cuminsa ricibi subsidio. Tambe, e mandatario di Deporte a 
informa e federacionnan cu Premio Excelencia den Deporte 
(PED) lo tuma e luga e aňa aki den e luna di april y a pidi 
cooperacion di tur federacion deportivo pa entrega nomber di 
nan nominadonan na tempo. Na final di e anochi, Minister Endy 


22 pa 2024 cu 2.1 miyon florin 


PORTIVO 


Croes y SSA a reparti subsidio na 36 federacion deportivo. 


Minister Endy Croes a splica cu di aňa 2022 pa 2024, e subsidio 
a aumenta cu 2.1 miyon florin. Pues, den total a otorga 4.3 
miyon florin di subsidio na tur federacion deportivo pa aňa 
2024. Pa finalisa, Minister Endy Croes a indica cu e tabata un 
anochi exitoso y ta desea e federacionnan deportivo hopi exito 
e afia aki. Cu deseo, disciplina, determinacion y dedicacion ta 
logra. mmm 

Durante di un encuentro na Haagse Hogeschool a tuma 
lugar un presentacion di un grupo di studiante di “Minor 
Koninkrijkszaken". Presente tabata Minister Plenipotenciario 
mr. Ady Thijsen y directora di Arubahuis mr. Joselin Croes. 
E grupo di studiantenan a tene un presentacion riba nan 
“adviesrapporť cu tin como titulo “Verbonden blijven — weg 
terug naar Aruba". Esaki tabata un encargo di Arubahuis y 
e studiantenan cu a traha riba e encargo aki tabata Jort van 
Poeteren, Raymon de Jong, Dannah Geerman y Nora Korevaar. 
“Minor Koninkrijkszaken" ta parti di e facultad “Bestuur, Recht 
en Veiligheid" di Haagse Hogeschool. 


Meta di e encargo tabata pa bin cu instrumentonan con 
Arubahuis lo mester engrandese e lasonan cu e grupo di 
studiantenan Arubiano na Hulanda. Pa e rapport aki nan 
a entrevista studiantenan Arubiano y esaki a conduci na 
recomendacionnan pa con por logra yega na mihor contacto 
cu e studiantenan. Un di e sugestionnan ta pa haci mas uso 


di rednan social. Actualmente Arubahuis ta hopi activo riba 
Facebook, pero lo mester expande esaki door di haci mas 
uso di por ehempel Instagram y linkedln, cu ta rednan social 
cu ta hopi usa bou di hobennan. Tambe a bisa cu lo ta bon 
pa amplia e guia di studiantenan door di e studiementor pa 
henter nan estudio. Awor aki e studiantenan ta haya guia di un 
studiementor unicamente den nan prome aňa di estudio. Otro 
punto cu abin padilanti ta lo mester organisa mas encuentronan 
cu studiantenan y asina Arubahuis lo por keda den contacto y 
den dialogo cu nan. 

Minister Thijsen a gradici e grupo di studiantenan pa nan 
rapport y a bisa cu tin hopi recomendacionnan cu ta hopi 
util y importante pa Arubahuis por fortalisa e lasonan cu nos 
studiantenan. E “adviesrapport” aki ta un comienso y e ta duna 
indicacion cu mas investigacion na e situacion di studiantenan 
na Hulanda ta na su lugar. E mandatario a para keto na kico 
ta e efecto di tin bon relacion y tin bon bista riba e grupo di 
studiantenan Arubiano na Hulanda. Minister Thijsen a bisa cu 
ta importante pa traha riba maneho pa stimula nos studiantenan 
pa regresa Aruba despues di nan estudio. Segun e mandatario 
esaki ta di suma importante, pasobra door di e “vergrijzing” — e 
candidad di personan cu lo bai cu pensioen - Aruba lo mester 
di hopi trahador pa mantene e nivel e crecemento economico 
acual. Sr. Thijsen ta kere firme cu esaki ta e momento pa 
stipula maneho pa yena e cuponan di trabao aki cu nos mesun 
hendenan. Un bon forma pa logra esaki lo ta un Acuerdo Social 
entre Gobierno y gremionan sindical y gremionan commercial 
(partnernan social). 


Arte di Muraya na San Nicolas no ta simplemente 
verf riba bloki. E creatividad, fantasia y color riba e 
murayanan ta un fuente di inspiracion di artistanan 
pa encurasha nos pa brasa e poder di creatividad y 
colaboracion na nos barionan di Aruba. 


2024 


ANA DI STABILIDAD Y PROSPERIDAD 

